text: 63. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 942 της 17/20 Δεκ. 1976 (ΦΕΚ Α’ 343) Περί τροποποιήσεως και συμπληρώσεως των από 8/9.5.1958 και υπ’ αριθ. 287/29.4.1975 Βασιλικών και Προεδρικών Δ/των αντιστοίχως «περί της διαδικασίας και του τρόπου πληρώσεως των ιατρικών θέσεων Νοσηλευτικών Ιδρυμάτων Ν.Δ. 2592/53». ΄Εχοντες υπ’ όψει: 1.Τας διατάξεις: α)του εδάφ. γ’ της παρ. 8 του άρθρ. 4 του Ν.Δ. 3766/1957 «περί συγχωνεύσεως των Νοσοκομείων προσκαίρου Αθηνών και Γενικού Κρατικού Αθηνών εις ενιαίον Γενικόν Νοσοκομείον κ.λ.π.», β)του άρθρ. 1 του Ν.Δ. 40/1974 «περί καταργήσεως και συμπληρώσεως διατάξεών τινων του Ν.Δ. 1345/73 κ.λ.π.». 2.Την υπ’ αριθ. Δ3/2861/76 κοινήν απόφασιν του Πρωθυπουργού και Υπουργού Κοινωνικών Υπηρεσιών (ΦΕΚ. 1192/76 τ.Β’). 3.Την υπ’ αριθ. 893/17.11.1976 γνώμην του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: ΄Αρθρον μόνον.-1.Εις θέσεις Διευθυντών και Επιμελητών Κλινικών και Εργαστηρίων Νομαρχιακών ή Περιφερειακών Νοσηλευτικών Ιδρυμάτων, δύνανται, δι’ αποφάσεως του επί των Κοινωνικών Υπηρεσιών Υφυπουργού, να τοποθετώνται κατ’ εξαίρεσιν και μετά την πρώτην άκαρπον προκήρυξιν, υπόχρεοι του Ν.Δ. 67/1968 ιατροί κεκτημένοι την αντίστοιχον ειδικότητα, μέχρι τακτικής πληρώσεως των θέσεων τούτων, υπό ιατρών εχόντων τα υπό του Β.Δ. 8/9.5.58 και Π.Δ. 287/75 προσόντα. 2.Οι ούτω τοποθετούμενοι ή τοποθετηθέντες ιατροί, λαμβάνουν τας αποδοχάς της αντιστοίχου θέσεως, ήν κατέχουν, αφ’ ης ημερομηνίας ετοποθετήθησαν. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 